103 Dicere

Dicit Deus, dicit homo. Deus dicit quedam docendo, et illa obligant ad credendum cum sunt verba prime veritatis, Joan. 8[:46]: *Si veritatem dico, quare non creditis mihi*? Et Luc. < > [20:21]: *Magister, recte dicis et doces*. Set, heu, quia Luc. 22[:67]: *Si dixero vobis,* celis *non credetis.* Quedam dicit precipiendo et illa obligant ad tenendum cum sint mandata summe maiestatis, Joan. 2[:5]: Quecumque *dixerit vobis, facite*. Quia Joan. 5[:34] dicitur *hec dico* vobis *ut vos salvi sitis*. Set, heu, quia conqueretur Dominus, Luc. 6[:46]: *Quid vocatis me Domine, et non facitis que dico*? Et tamen in aliis ipse dixit et facta sunt. Quedam dicit Deus comminando et illa obligant ad timendum, cum sint verba infallibilis equitatis, Deut. 32[:40-41]: *Levabo ad celum manum, et dicam: Vivo ego* et *Si acuero ut fulgur gladium meum*, etc., et Luc. 12[:4-5]: *Dico vobis* illum *timete* quam *postquam occiderit, habet potestatem mittere in gehennam.* Set heu *quia non cito profertur sentencia contra malos, absque vllo timore filii hominum perpetrant mala*, Eccle. 8[:11].

¶ Quedam dicit Deus promittendo et hec obligant ad amandum cum sint promissa diuine bonitatis, Psal. [34:3]: *Dic anime mee: Salus tua ego sum*. Set, heu, quia Luc. 14[:24]: *Dico vobis* quia *nemo virorum illorum, gustabit cenam meam*.

¶ Secundo, dicit multa set <~~illud~~> aliud peccator, aliud penitens, aliud predicator.

¶ Nam peccator dicit falsitatem in corde, modo de Deo male senciendo. Nam Psal. [13:1]: *Dixit insipiens in corde suo: Non est Deus*. Et iterum [Psal. 72:13]: *Et dixi: Ergo sine causa iustificaui cor meum*. Modo, autem, nimis de se presumendo, Eccle. 2[:1]: *Dixi Vadam, et affluam deliciis, et fruar bonis*. Que sunt modo de proximo male iudicando, Sap. 2[:1]. *Dixerunt* impii, *non recte* iudicantes. Sic Phariseus dixit de Puplicano, Luc. 15[:1-2]. Penitens, autem, dicit modo in corde suo veniam in precando, Psal. [40:5]: *Ego dixi: Domine, miserere mei; sana animam meam, quia peccaui tibi*. Sic dicebat puplicanus intra miserere, Luc. 18[:13]. Et filius prodigus, Luc. 15[:12].

¶ Item, modo confessionem proponendo, Psal. [31:5]: *Dixi: Confitebor [adversum] me injustitiam meam Domino*. Set, heu, quia Jer. 8[:6]: *Nemo quod bonum est loquitur; nullus est qui agat penitentiam super peccato suo, dicens: Quid feci*?

¶ Item, modo satisfaccionem promittendo et /f.30vb/ *deficimus in verbis* promissa non soluendo, Eccli. 43[:29]. Item, predicator et justus dicat modo de Deo recte senciendo, Psal. [15:2]: *Dixi Domino: Deus meus es tu*. Modo parum de re reputando, Psal. [76:11]: Ego *dixi: Nunc cepi*. Modo de proximo multum sollicitando, Psal. [74:5]: *Dixi iniquis: Nolite inique agere*. Marc. 13[:37], vni *dico, omnibus dico: Vigilate*.